Saksamaa 2025. aasta Eurovisiooni lauluvõistlusel

Saksamaa osaleb 2025. aasta Eurovisiooni lauluvõistlusel, mis toimub Baselis, Šveitsis. Saksamaa ARD nimel Eurovisioonil osalev ringhääling Norddeutscher Rundfunk (NDR), valib Saksamaa Eurovisioonil esindaja välja riigisisese eelvooruga ""Chefsache ESC 2025 – Wer singt für Deutschland?"," mida tehakse koostöös erakanali RTL-iga.
Saksamaa Eurovisioonil.
Enne 2025. aasta lauluvõistlust on Saksamaa ringhääling ARD Eurovisioonil osalenud kokku 67 korda, esimene kord osales Saksamaa 1956. aastal, seega on Saksamaa osalenud võistlusel teiste riikide seast kõige rohkem, jättes vahele ainult 1996. aasta Eurovisiooni, sest siis ei pääsenud Saksamaa Eurovisiooni korraldatud eelvoorust edasi. Saksamaa on võitnud võistluse kahel korral: 1982. aastal lauluga "Ein bißchen Frieden", mida esitas Nicole ja 2010. aastal looga "Satellite", mida esitas Lena. 2024. aastal sai Saksamaa finaalis 117 punktiga 12. koha looga "Always on the Run", mida esitas Isaak.
Osana oma ülesannetest osaleva ringhäälinguorganisatsioonina korraldab ARD riigisisese Eurovisiooni lauluvõistlusele esindaja valimise eelvooru ja kannab riigisiseselt üle Eurovisiooni finaale. ARD kinnitas 27. mail 2024 oma osalemisest 2025. aasta võistlusel. Alates 1996. aastast on ARD andnud kohustuse konkursil osalemiseks Norddeutscher Rundfunkile (NDR). Alates 2022. aastast on NDR korraldanud riigisiseseid eelvoore, kus osalevad mitmed artistid, et valida välja laul, mis Saksamaad esindab. 29. oktoobril 2024 teatas ringhääling, et korraldab koostöös erakanali RTL-i ja Stefan Raabiga riigisisese võistluse. Stefan Raab, kes on kolm korda Saksamaad Eurovisioonil esindanud (laulja ja/või laulukirjutajana) ja kes oli 2011. aasta Düsseldorfi võistluse kaassaatejuht, on varem NDR-iga koostööd teinud Saksamaa eelvoorus aastatel 2010–2012, millal Saksamaa saavuta võidu ja kaks esikümne kohta.
Enne Eurovisiooni.
"Chefsache ESC 2025 – Wer singt für Deutschland?".
"Chefsache ESC 2025 – Wer singt für Deutschland?" (eesti keeles: Esmatähtis ESC 2025 "–" Kes laulab Saksamaa eest?) on konkurss, millega valitakse välja 2025. aasta Eurovisiooni lauluvõistluse Saksamaa võistluslugu. Võistlus koosneb kahest eelvoorust, poolfinaalist ja finaalist, mis toimuvad ajavahemikul 14. veebruar 2025 kuni 1. märts 2025 Hürthis EMG kaheksandas stuudios, saatejuhiks on Barbara Schöneberger. Eelvoorud ja poolfinaal on eetris RTL-is, finaal aga Das Erste kanalil.
Formaat.
Võistlus koosneb neljast saatest: kaks eelvooru 14. veebruaril ja 15. veebruaril 2025, poolfinaal 22. veebruaril 2025 ja finaal 1. märtsil 2025. Mõlemas eelvoorus laulavad 12 kahekümne neljast võistlusloost. Eelvoorudest valitakse poolfinaal maksimaalselt 14 võistlejat, millest finaali pääseb üheksa. Eelvoorude ja poolfinaalide tulemused määrab ekspertžürii, kuhu kuulub ka Stefan Raab, finaali tulemused aga avalik hääletus.
Võistluslood.
Artistid ja heliloojad said konkursile töid esitada ajavahemikus 6.-28.11.2024. Kandideerida said ka ilma loota artistid, kes pidid saatma tutvustusvideo koos kaverlaulu esitusklipiga. Protsessi lõpuks teatati, et laekus 3281 taotlust, neist 1198 on oma lauludega artistidelt. 24 võistluslugu valib välja Raab Entertainmenti, ARD ja RTL esindajatest koosnev žürii.
Välislingid.
Ametlik NDR/ARD Eurovisiooni koduleht